Obama bir yilda 477 ming dollar ishlab topdi

AQSh prezidenti Barak Obama oilasi 2014-yilda 477 ming dollar daromad oldi, deya xabar bermoqda “Korrespondent.net” prezident tomonidan topshirilgan soliq deklaratsiyasiga tayanib. Uning 20 foizi — 93 ming dollari soliqlarni to‘lashga ketdi.

Deklaratsiyaga muvofiq, daromadning yana 15 foizi, yoki 71 ming dollar Obama oilasi tomonidan 33 ta turli xayriya tashkilotlariga topshirilgan.
2008-yilda Obama birinchi marta AQSh prezidentligiga saylanganidan buyon uning oilasi daromadi qariyb besh marta qisqardi. O‘sha yili Obama 2,7 million dollarlik daromad haqida deklaratsiya taqdim etgan edi.